স্বাস্থ্য বিভাগত উন্নত প্ৰযুক্তি বিদ্যাৰ পয়োভৰ ঘটোৱাৰ দাবী কৰা স্বাস্থ্য মন্ত্ৰী ড০ হিমন্ত বিশ্ব শৰ্মাৰ কাৰ্য্যকালত এগৰাকী কেন্দ্ৰীয় ৰাজ্যিক মন্ত্ৰীয়ে ৰাজ্যৰ স্বাস্থ্য বিভাগৰ ওপৰত আস্থা হেৰুৱাই এগৰাকী বেজৰ কাষ চপা কথাটোৱে পুনৰবাৰ উদঙাইছে স্বাস্থ্য বিভাগৰ সোপাঢিলা আন এক প্ৰতিচ্ছবি।
উল্লেখ্য যে, ১২ বছৰতকৈ অধিক সময় কাৰ্যভাৰ চলাই অহা স্বাস্থ্য বিভাগৰ মন্ত্ৰীগৰাকী নিজৰ বিভাগত চুড়ান্ত ব্যৰ্থ হোৱাৰ বাবেই এতিয়া উচ্চ ৰক্তচাপ ভাল কৰিবৰ বাবে ৰঙিয়াৰ চলমাৰীৰ ফজল বেজৰ কাষ চাপিল কেন্দ্ৰীয় ৰাজ্যিক ৰেইল মন্ত্ৰী ৰাজেন গোহাঁই।
আনহাতে, ৰাজনৈতিক নেতা এগৰাকীয়ে আজিৰ বিজ্ঞান প্ৰযুক্তি বিদ্যাৰ যুগত এনেদৰে বেজৰ জৰা পানী গাঁত ছটিয়াই উচ্চ ৰক্তচাপ ভাল কৰিব বিচৰাটো কেনেধৰণৰ চিন্তা হ'ব পাৰে বুলিও প্ৰশ্ন তুলিছে একাংশ সচেতন লোকে।
আনহাতে, বিজ্ঞান প্ৰযুক্তিয়ে দ্ৰুতগতিত অগ্ৰগ্ৰতি লাভ কৰা তথা ডিজিটেল ইণ্ডিয়াৰ পোষকতা কৰা নৰেন্দ্ৰ মোদী চৰকাৰৰে এনেবোৰ নেতা অন্ধবিশ্বাসৰ বলি হোৱা ঘটনাই সাধাৰণ জনতাৰ মাজত কি প্ৰভাৱ পেলাব তাক লৈয়ো চিন্তিত দীৰ্ঘদিন ধৰি অন্ধবিশ্বাসৰ বিৰোধিতা কৰি অহা নেতা দিব্যজ্যোতি শইকীয়া।
ৰোগীক ভেজাল দৰব যোগান ধৰা কেলেংকাৰিয়ে ৰাজ্যখন জোঁকাৰি গৈছে যদিও আওকণীয়া মনোভাৱ পোষণ কৰা স্বাস্থ্য মন্ত্ৰী ড০ হিমন্ত বিশ্ব শৰ্মাৰ দিনতে ৰাজেন গোহাঁইৰ দৰে কেন্দ্ৰীয় মন্ত্ৰী এগৰাকীয়ে বেজৰ কাষ চাপি পুনৰবাৰ স্বাস্থ্য বিভাগৰ ব্যৰ্থতাকহে পোহৰলৈ আনিলে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
